Pride (In the Name of Love)
„Pride (In the Name of Love)“ — ირლანდიური როკ-ჯგუფ U2-ს სიმღერა და სინგლი 1984 წლის ალბომიდან The Unforgettable Fire. ეს სიმღერა მარტინ ლუთერ კინგის შესახებ მოგვითხრობს. მიუხედავად იმისა, რომ მას დიდი კრიტიკა ხვდა წილად, წარმატება ასევე არანაკლები ჰქონდა და იქცა ჯგუფის ერთ-ერთ ცნობილ კომპოზიციად. იგი ხშირად სრულდება კონცერტებზე და ერთგვარი ჰიმნის განწყობას ატარებს.